Josèp Massabuòu

Josèp Massabuòu (en francés: Joseph Massabuau; Sent Ginièis d'Òlt, 27 de julhet de 1862 – Sent Ginièis d'Òlt, 14 d'octobre de 1939) èra un politician occitan de Roergue que foguèt deputat de 1898 a 1914 e mai senador d'Avairon de 1921 a 1930.

 Biografia 
Josèp Massabuòu nasquèt en 1862 dins una vièlha familha del país que trabalhèt de contunh dins lo comèrci e l'industria. Son paire Felip Massabuòu, que venguèt puèi cònsol de la vilòta, èra un republican acarnassit e lo jove Josèp foguèt abalit dins aquesta tradicion politica.

Josèp faguèt d'estudis de drech e quand acabèt s'inscriguèt coma avocat a Espaliu, a mai se contunhava de trabalhar la vinha. Dintrèt puèi al Conselh general. Foguèt tanben president de la cambra consultativa de las arts e manufacturas de Sent Ginièis.

Categoria:Politician occitan
Categoria:Deputat d'Avairon (3a Republica)
Categoria:Senador d'Avairon (3a Republica)
Categoria:Naissença en 1862
Categoria:Decès en 1939